Arbejdsmiljøet i Hjørring Kommune har gennem længere tid været udsat for kritik - nu afviser de kommunale tillidsfolk at arbejdsmiljøet generelt er dårligt i kommunen. - På baggrund af den seneste tids debat, er det vigtigt for medarbejdersiden i hovedudvalget at pointere, at de enkelte medlemmer ikke oplever, at der generelt er et dårligt arbejdsmiljø i Hjørring Kommune, lyder meldingen fra tillidsfolkene i kommunens hovedsamarbejdsudvalg. Tillidsfolkene understreger at der altid vil arbejdsmiljømæssige problemer i så stor en organisation som kommunen er. Problemerne bliver efter tillidsfolkenes opfattelse håndteret som de skal, lyder det i den vurdering, som byrådet tirsdag aften blev informeret om af borgmester Finn Olesen (Soc.Dem.). Hjørring Kommune har iøvrigt planlagt en trivselsundersøgelse,  og tillidsfolkene anbefaler nu den kommer i gang så hurtigt som muligt.

Referat:
Arbejdsmiljøet i Hjørring Kommune er generelt i orden - det slår tillidsfolkene i kommunen nu fast.